OpenLLM-France/wikimedia huggingface dataset:
# Aitor Huegun Etxeberria

Aitor Huegun Etxeberria (Sant Sebastià, Guipúscoa, 9 d'agost de 1972) és un futbolista basc. Juga com a davanter centre i el seu actual equip és la SD Lemona del Grup I de la Segona Divisió B d'Espanya.

## Trajectòria

Aitor Huegun és un davanter centre que milita en la SD Lemona. Nascut a Sant Sebastià el 9 d'agost de 1972. Amida 1,89 m. i pesa 87 kg. Es va formar al planter de l'Athletic Club amb el qual va debutar en Primera Divisió l'any 1994, però no va poder consolidar-se a la màxima divisió.
Ha jugat la major part de la seua carrera a la categoria de bronze i és un jugador que sempre ha fet gols allà on ha estat, vivint la seva millor època en el Lorca Deportiva CF, on va estar dos anys i va jugar dues fases d'ascens a Segona Divisió ascendint en la segona d'elles davant el Real Unión de Irun.

## Clubs

| Club | Periodo | Partidos | Goles |
| Bilbao Athletic | 1992-1995 | 87 | 19 |
| Athletic Club | 1994 | 3 | 0 |
| RCD Mallorca (cedit) | 1995 - 1996 | 21 | 2 |
| SD Eibar (cedit) | 1996 - 1997 | 29 | 4 |
| Athletic Club | 1997 - 1998 | 1 | 0 |
| Elx CF | 1998 - 2000 | 62 | 11 |
| Granada CF | 2000 - 2001 | 59 | 19 |
| Motril CF | 2001 - 2002 | 38 | 15 |
| Cartagonova | 2002 - 2003 | 32 | 10 |
| Lorca Deportiva | 2003 - 2005 | 82 | 41 |
| Real Unión | 2005 - 2007 | 76 | 18 |
| Barakaldo CF | 2007 - 2008 | 34 | 4 |
| SD Lemona | 2008 - 2009 | 31 | 6 |
# Albert Pujol Lorenzo

Albert Pujol Lorenzo (Badalona, 2 de maig de 1960) és un exjugador de basquetbol català que jugava en la posició d'aler.
Va entrar a formar part de les categories inferiors del Club Joventut Badalona l'any 1974 quan era infantil, tot i que per diversos motius l'equip competia en categoria juvenil. Va ser subcampió d'Espanya juvenil els anys 1976 i 1977. Durant aquests anys també va ser internacional juvenil amb Catalunya i Espanya, aconseguint la cinquena posició del Campionat d'Europa celebrat a França, sota les ordres d'Aíto García Reneses. Sent júnior, va debutar com a jugador del primer equip de la Penya la temporada 1977-78, amb Antoni Serra a la banqueta, aconseguint guanyar el títol de lliga. També va participar amb el primer equip la temporada següent, però no va ser fins a la temporada 1979-80 que va comptar amb fitxa del primer equip, amb l'arribada de Lluís Cortés. L'any següent, tot i realitzar el servei militar, el Joventut l'inscriu per als partits de la Copa Korac, títol que van aconseguir guanyar. Després va jugar dues temporades més al CB Premià i una altra al CB Mollet, retirant-se de la competició activa l'any 1984.

## Referències

* ↑ «Albert Pujol, promesa verdinegra» (en castellà). Eco Badalonés, 1977 [Consulta: 10 octubre 2018].
* ↑ Miralles, Ramón «Pujol, un júnior que empuja» (en castellà). Eco Badalonés, 01-06-1979, p. 15 [Consulta: 10 octubre 2018].
* ↑ Conde Esteve, Justo; Ramos Pérez, José Ramón. Joventut Badalona. La quinta essència del bàsquet, 1992, p. 117 [Consulta: 10 octubre 2018].
* ↑ «¿Recuerdas…?» (en castellà). A pie de cancha, 25-03-2016 [Consulta: 7 octubre 2018].
# Albert Quintanas Oliveras

Albert Quintanas Oliveras (Porqueres, 11 d'agost de 1992) és un futbolista català que juga com a porter a l'equip filial del Girona FC.
De gener a juny de 2013 va jugar cedit al FC Santboià.

## Referències

* ↑ «Plantilla del Girona B». Arxivat de l'original el 2015-05-12. [Consulta: 19 maig 2015].
* ↑ Rimbau, Albert. «El porter del Girona FC Albert Quintanas marxa cedit al Santboià». aragirona.cat, 10-01-2013. Arxivat de l'original el 4 de març 2016. [Consulta: 19 maig 2015].
* ↑ «Albert Quintanas, cedit al Santboià». El Punt Avui, 11-01-2013. [Consulta: 19 maig 2015].

## Enllaços externs

* Fitxa a transfermarkt.es
* Fitxa a bdfutbol.com
* Fitxa a footballdatabase.eu
# Alba Juncosa i Ciurana

Alba Juncosa Ciurana (Tarragona, Tarragonès, 4 de juliol de 1983) és una jugadora de corfbol catalana.
Formada al Club Korfbal Les Roquetes, va debutar a la Lliga catalana la temporada 2004-05, Dos anys més tard, va jugar al Club Esportiu Vilanova i la Geltrú, amb el qual va aconseguir una Copa Catalunya.També va participar en diverses edicions de l'Europa Shield. Internacional amb la selecció catalana de corfbol en setze ocasions entre 2005 i 2007, va proclamar-se campiona de l'European Bowl 2005 i va participar en el Campionat d'Europa de 2006 i del Món de 2007.

## Palmarès
### Clubs

* 1 Copa Catalunya de corfbol: 2009-10

### Selecció catalana

* 1 European Bowl de corfbol: 2005

## Referències

* ↑ «Alba Juncosa Ciurana». Enciclopèdia de l'esport català. Barcelona: Grup Enciclopèdia Catalana.
* ↑ Jorquera, Albert. «El repte europeu del CEVG». Diari de Vilanova, 28-09-2007. [Consulta: 17 novembre 2020].
* ↑ Justribó, Joan. «Operació Europa». Mundo Deportivo, 28-10-2005. [Consulta: 17 novembre 2020].

## Enllaços externs

* Fitxa d'Alba Juncosa Ciurana - IKF (anglès)
# Abu-l-Hàssan Alí al-Isfaraïní

Abu-l-Hàssan Alí ibn Fadl ibn Àhmad al-Isfaraïní fou el primer visir del sultà Mahmud de Gazni (998-1030). Era nadiu probablement de la ciutat d'Esfarayen al nord-oest del Khurasan.
Va iniciar la seva carrera com a secretari al Khurasan al servei del general Faik Kassa. Quan la lluita pel poder al Khurasan entre Faik i Abu-l-Qàssim Sinjurí fou liquidada per Sebuktigin i pel seu fill Mahmud, va passar al servei de l'emir vencedor i després al seu fill. Després de la mort de Sebuktegin (997) fou nomenat visir de Mahmud (998).
La seva tasca principal era trobar els diners amb els quals finançar la màquina de guerra del sultanat, i va reeixir durant uns deu anys, fins al punt que una vegada va recaptar una gran suma en només dos dies. Si les seves exaccions van causar una decadència de l'agricultura del Khurasan no es pot assegurar, però cap bé no li van fer; la situació en tot cas es va agreujar per la sequera i conseqüents males collites, i la plaga de fam que va seguir (1011). Encara el 1010/1011 es va recaptar una considerable quantitat a Herat que no fou suficient per al sultà.
El visir no va voler posar el que mancava de la seva pròpia butxaca i se'n va anar voluntàriament a la presó (1010/1011); els seus béns foren confiscats i quan fou acusat d'extorsió fou torturat salvatgement i d'aquests maltractes va morir (1013/1014) mentre el sultà era a l'Índia fent la campanya de Nandana. Alguns autors esmenten que el trencament entre sultà i visir fou per un jove i bell esclau del visir que el sultà també volia. Va tenir com a successor en el càrrec a Àhmad ibn Hàssan al-Maymandí (1013).

## Bibliografia

* M. Nazim, The Life and Times of Sulṭān Maḥmūd of Ghazna, Cambridge, 1931,
* C. E. Bosworth, Ghaznavids
* C. E. Bosworth, “Abu'l-Hasan Esfaraini,” Encyclopædia Iranica, I/3, pp. 303-304; una versió actualitzada es troba disponible en línia a http://www.iranicaonline.org/articles/abul-hasan-ali-b
# Almonecir de la Cuba

Almonecir de la Cuba (aragonès), Almonacid de la Cuba (castellà) és un municipi d'Aragó, situat a la província de Saragossa i enquadrat a la comarca del Camp de Belchit.
# Almond

«Almond» té aquests significats:
* Almond (Nova York), població dels Estats Units a l'estat de Nova York.
* Almond (Wisconsin), població dels Estats Units a l'estat de Wisconsin.
# Almonecir de la Sierra

Almonecir de la Sierra (aragonès), Almonacid de la Sierra (castellà) és un municipi d'Aragó situat a la província de Saragossa i enquadrat a la comarca de Valdejalón.
# Alonso de Madrid (franciscà)

Alonso de Madrid (ca, 1485 - ca. 1535) va ser un religiós castellà de l'orde de Sant Francesc.
Religiós de l'orde de Sant Francesc de la Regular Observança i considerat natural de la província franciscana de Castella. Tanmateix, es desconeix les dates i llocs de naixement i mort, i sembla improbable que fos nascut a Madrid, i alguns han insinuat que fos de família noble. Hauria entrat a l'orde vers 1505 i s'hauria ordenat el 1510.
Va ser autor diverses obres, la més coneguda va ser Arte, ó método de servir á Dios, que incloïa un tractat de doctrina cristiana, i que va ser publicada a Sevilla el 1521, i després reimpresa diverses vegades. Es considera la primera gran obra espiritual del regnat de Carles V, on desenvolupa la idea de l'amor pur a Déu, d'origen medieval, convidant a cercar-lo a la Bíblia i deixant-se inspirar per l'Esperit Sant. Ambrosio de Morales, veient que l'estil no es corresponia amb la seva doctrina, va reformar-la i va publicar-la de nou el 1598.
La seva obra va ser traduïda al llatí, el francès i a l'alemany. Va publicar també Espejo de ilustres Personas i Siete Meditaciones de Semana Santa, que també van ser traduïdes i difoses fora de Castella.

## Obres

* Arte, ó método de servir á Dios (Sevilla, 1521)
* Espejo de ilustres Personas (Burgos, 1542)
* Siete Meditaciones de Semana Santa (París, 1587)

## Referències

* 1 2 3 4 Pego Puigbó, Armando. «Alonso de Madrid» (en castellà). Diccionario biográfico electrónico. Reial Acadèmia de la Història. [Consulta: 12 abril 2023].
* 1 2 3 4 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes (en castellà). vol. 1. Madrid: Oficina de D. Benito Cano, 1789, p. 24-25.
# Cernadilla

Cernadilla és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 193 | 159 | 168 | 178 |
# Alí

Alí és el nom dels següents personatges:
Alí forma part del nom de molts personatges:
* Ali Akbar Khitai, escriptor persa
* Ali al-Rida, vuitè imam dels xiïtes duodecimans
* Ali Amiri, historiador turc
* Ali ben Muhammad, cap de la rebel·lió dels zandj.
* Ali ben Shams al-Din, historiador persa
* Alí ben Yussuf (emir), emir de Creta.
* Alí ben Yússuf, emir dels almoràvits
* Ali ben Abd Allah, ancestre dels abbàssides
* Ali ben Isa, visir abbàssida
* Ali ben Isa al-Kahhal, el més gran oculista àrab
* Ali ben Muhammad, cap de la rebel·lio dels zandj
* Ali ben Shams al-Din, historiador persa
* Ali ben Abd Allah, ancestre dels abbàssides
* Alí Bey al-Kabir, governador d'Egipte del segle xviii.
* Alí Bey ben Uthman al-Abbasí, viatger català
* Alí ibn Abi-Tàlib, califa
* Ali ibn Isa ibn Mahan, general i governador del Khurasan
* Alí Mardan (aventurer), sultà de Lakhanawati.
* Ali Mardan Khan, cap dels bakhtiyar de Pèrsia
* Ali Mardan Khan Lur, wali de Luristan
* Ali Mardan Khan Shamlu, ambaixador persa del temps de Nadir Shah
* Ali Pasha Arabadji, gran visir otomà
* Ali Pasha Čandarlizade, gran visir otomà
* Ali Pasha Čorlulu, gran visir otomà
* Ali Pasha Damad, gran visir otomà
* Ali Pasha Djandarli (? -1406), gran visir otomà.
* Ali Paixà Djanikli (Istanbul 1720-1785), derebey i militar otomà.
* Ali Pasha Güzeldje, gran visir otomà
* Ali Pasha Hakim-oghlu, gran visir otomà
* Ali Pasha Khadim, gran visir otomà
* Ali Pasha Mubarak (Birinbal, 1823 - El Caire, 1893), escriptor i polític egipci.
* Ali Pasha Muhammad Amin, gran visir otomà
* Ali Pasha Rizwan Begowič, governador otomà d'Hercegovina
* Ali Pasha Semiz, gran visir otomà
* Ali Pasha Sürmeli, gran visir otomà
* Ali Pasha Tepedelenli, paixà de Janina
* Ali Werdi Khan, virrei de l'Imperi Mogul a Bengala.
* Mustafa ben Ahmad ben Abd al-Mawla Čelebi àlies Ali, escriptor i historiador otomà

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Alí, tot i que no en fos el nom principal
# Ageneiosus militaris

Ageneiosus militaris és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 30 cm de llargària total.

## Distribució geogràfica

Es troba a Sud-amèrica: conca del riu de La Plata a l'Argentina.

## Referències

* ↑ BioLib (anglès)
* 1 2 FishBase (anglès)
* ↑ López, H.L., R.C. Menni i A.M. Miguelarena 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raul A. Ringuelet").
# Ageneiosus rondoni

Ageneiosus rondoni és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 16 cm de llargària total.

## Distribució geogràfica

Es troba a Sud-amèrica: conca del riu Amazones.

## Referències

* ↑ BioLib (anglès)
* 1 2 FishBase (anglès)
# Adrià Altimira Reynaldos

Adrià Altimira Reynaldos (Cardedeu, 28 de març de 2001) és un futbolista català que juga com a lateral dret amb el Vila-real CF.

## Carrera de club

Nascut a Cardedeu, Catalunya, Altimira es va incorporar a La Masia del FC Barcelona l'any 2008, procedent de l'EC Granollers. El 27 d'agost de 2020, després d'acabar la seva formació, es va traslladar a l'NK Lokomotiva Zagreb de Croàcia, però va rescindir el seu contracte poc després i va tornar a Espanya, fitxant per la UD Melilla de Segona Divisió B el 7 d'octubre.
L'Altimira va debutar com a sènior l'1 de novembre de 2020, jugant els últims 30 minuts en la victòria a casa per 1-0 davant el CF Villanovense. El 16 de maig següent va marcar el seu primer gol sènior, marcant el tercer gol del seu equip en la victòria a casa per 3-0 contra l'Atlètic de Madrid B.
L'1 de juliol de 2021, Altimira es va incorporar al FC Andorra a la recentment creada Primera Divisió RFEF. Durant la campanya, va jugar regularment amb l'equip, i va participar en 29 partits en total, ja que el seu equip va aconseguir el primer ascens a Segona Divisió.
Altimira va fer el seu debut professional el 15 d'agost de 2022, començant en una victòria fora de casa per 1-0 davant el Reial Oviedo.
El 14 de juny de 2023, després de rebutjar una renovació de contracte amb l'Andorra, Altimira va fitxar pel Vila-real CF i va ser destinat al filial també a Segona Divisió.

## Vida personal

L'oncle i el cosí d'Altimira també estan relacionats amb el futbol: el seu oncle Aureli també va ser un futbolista que va jugar de davanter i després va ser entrenador, mentre que el seu cosí Sergi és migcampista; tots dos eren també joves formats al planter del Barça.

## Referències

* ↑ «Adrià Altimira, forjado en la Masia» (en castellà). Sport, 31-03-2019. [Consulta: 15 agost 2022].
* ↑ «Adria Altimira novi je igrač Lokomotive» (en croat). NK Lokomotiva Zagreb, 27-08-2020. [Consulta: 15 agost 2022].
* ↑ «Adrià Altimira refuerza la banda derecha azulina» (en castellà). UD Melilla, 07-10-2020. [Consulta: 15 agost 2022].
* ↑ «Adrià Altimira, sangre azulgrana para el FC Andorra de Gerard Piqué» (en castellà). Sport, 01-07-2021. [Consulta: 15 agost 2022].
* ↑ «El Andorra debuta a lo grande» (en castellà). Marca, 15-08-2022. [Consulta: 15 agost 2022].
* ↑ Mata, Javier. «El Villarreal anuncia el fichaje de Adrià Altimira para el filial» (en castellà), 14-06-2023. [Consulta: 24 agost 2023].
* ↑ «La saga azulgrana continúa» (en castellà). Mundo Deportivo, 25-05-2014. [Consulta: 15 agost 2022].

## Enllaços externs

* Adrià Altimira Reynaldos a BDFutbol
* Adrià Altimira Reynaldos, Fitxa a Soccerway
# Alberto Santofimio Botero

Alberto Rafael Santofimio Botero (Ibagué, Tolima, 17 de juny de 1942) és un polític colombià. Fou Ministre de Justícia durant la presidència d'Alfonso López Michelsen en 1974, dues vegades candidat presidencial i senador. El juny de 2006 es va iniciar un judici en contra seva en el qual va ser trobat culpable de ser coautor intel·lectual de l'assassinat de Luis Carlos Galán. A l'octubre de 2008 Santofimio va ser deixat en llibertat en decisió de segona instància. No obstant això, el 31 d'agost de 2011, la Cort Suprema de Justícia de Colòmbia va ordenar la seva recaptura en revocar la sentència que havia anul·lat la condemna original; Santofimio enfronta ara una sentència de 24 anys de presó per la coautoría intel·lectual de l'assassinat de Luis Carlos Galán.
En els anys 1990, Santofimio va ser un dels polítics investigats en l'escàndol de l'anomenat Procés 8000. Va ser processat i trobat culpable de rebre diners del narcotràfic per donar suport a la seva candidatura presidencial. Després de la seva estada a la presó per aquest crim va recobrar la seva llibertat. Posteriorment, va ser trobat culpable de ser un dels autors intel·lectuals de l'assassinat del polític i candidat presidencial Luis Carlos Galán en 1989 de complicitat amb el «capo» del narcotràfic Pablo Escobar.

## Referències

* ↑ «Fiscalía llama a declarar a dos generales por magnicidio de Luis Carlos Galán». La Vanguardia, 08-09-2015 [Consulta: 1r juny 2016].
* ↑ «Quince pruebas que tienen a Alberto Santofimio en la cárcel». Arxivat de l'original el 2014-03-08. [Consulta: 1r juny 2016].
* ↑ «“La familia Galán no ha dejado hacer justicia”: Santofimio». Semana (Colombia), 01-10-2008.
* ↑ «Se entregó a la Fiscalía el ex ministro Alberto Santofimio Botero». El Tiempo, 31-08-2011 [Consulta: 31 agost 2011].
* ↑ «Colombia: Alberto Santofimio, ex ministro de Justicia, a la cárcel por magnicidio» (en castellà). BBC Mundo, 01-09-2011 [Consulta: 1r juny 2016].
# Barranc dels Terrers

El Barranc dels Terrers és un barranc de la comarca del Montsià que neix a la Serra de Godall i que desemboca al riu de la Sénia.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Batarà dels bambús

El batarà dels bambús (Cymbilaimus sanctaemariae) és una espècie d'ocell de la família dels tamnofílids (Thamnophilidae).

## Hàbitat i distribució

Viu als bosquets de bambú de les terres baixes fins als 1200 m del sud-est de Perú, oest del Brasil amazònic i nord de Bolívia.

## Referències

* ↑ «Batarà dels bambús». Cercaterm. TERMCAT, Centre de Terminologia. Rev. 10/05/2021(català)
# Lauderhill

Lauderhill és una població dels Estats Units a l'estat de Florida. Segons el cens de l'1 de juliol de 2008 tenia 67.073 habitants.

## Demografia

Segons el cens del 2000, Lauderhill tenia 57.585 habitants, 22.810 habitatges, i 14.279 famílies. La densitat de població era de 3.045,7 habitants/km².
Dels 22.810 habitatges en un 31,8% hi vivien nens de menys de 18 anys, en un 37,4% hi vivien parelles casades, en un 20,1% dones solteres, i en un 37,4% no eren unitats familiars. En el 31% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,12.
Per edats la població es repartia de la següent manera: un 26,6% tenia menys de 18 anys, un 8,7% entre 18 i 24, un 30,3% entre 25 i 44, un 18,3% de 45 a 60 i un 16,1% 65 anys o més.
L'edat mediana era de 35 anys. Per cada 100 dones de 18 o més anys hi havia 78 homes.
La renda mediana per habitatge era de 32.515 $ i la renda mediana per família de 36.723 $. Els homes tenien una renda mediana de 29.756 $ mentre que les dones 25.167 $. La renda per capita de la població era de 17.243 $. Entorn del 15,5% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lauderhill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Lauderhill». American Fact Finder. Oficina del Cens dels Estats Units, 12-01-2010.
# Laudes

Les laudes (llatí per a «lloances») en la litúrgia catòlica de ritu llatí és la segona hora de l'ofici diví matinal, després de les matines. Tradicionalment s'acabaven amb un salm començant amb la paraula laudate («lloeu»), d'on ve el nom de l'hora. S'estructuren, segons la regla de Sant Benet, amb variacions segons que sigui hivern o estiu, dia festiu o feiner de la manera següent:
* Invitatori
* Antífona i salm (fins a tres vegades, els dies feiners sense antífona)
* Laudate
* Lectura
* Responsori
* Benedicitus o Càntic de Zacaries
* Pregàries
A més de les laudes cantades segons el cant gregorià monòdic, des de l'alta edat mitjana es van crear variacions polifòniques, primer per compositors anònims, i des del renaixement per compositors coneguts.

## Bibliografia

* Raguer, Hilari. Els Salms de Laudes i Vespres. Centre de Pastoral Litúrgica, 2005. ISBN 8498050189.
* Lligadas, Josep. Salms de laudes: dies feiners. Volums 19-20 de la col·lecció Celebrar. Centre de Pastoral Litúrgica, 1998. ISBN 847467115.

## Referències

* 1 2 de Núrsia, Benet (sant Benet); Monjos de Montserrat, (traducció en català). Regla per als monjos. «[…] que es reguli l'horari de tal manera que a la celebració de les vigílies, després d'un brevíssim interval perquè els germans puguin sortir per les necessitats naturals, segueixin immediatament les laudes que s'han de celebrar a trenc d'alba.»
* ↑ «Laudes». A: Gran Enciclopèdia de Música, s.d.

## Enllaços externs

* «Laudes». Litúrgia de les hores, 2015.
Viccionari
# La Fémis

La FEMIS (acrònim de l'antiga denominació en francès Fondation Européenne des Métiers de l'Image et du Son) és l'escola de cinema més important a França. Es troba a París. Creada el 1986, la FEMIS ha capacitat a més de sis-cents professionals que ara ocupen un lloc important en el món audiovisual.

## Referències

* ↑ «Jean-Claude Carrière | enciclopèdia.cat». [Consulta: 22 octubre 2020].
# Labeo forskalii

Labeo forskalii és una espècie de peix cipriniforme de la família dels ciprínids.

## Morfologia

Els mascles poden assolir els 36 cm de longitud total.

## Distribució geogràfica

Es troba a Àfrica.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lamadeleine-Val-des-Anges

Lamadeleine-Val-des-Anges és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 35 habitants.

## Geografia

Se situa a la vora d'un petit riu anomenat La Madeleine, al vessant sud del massís dels Vosges.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 29 | 28 | 14 | 14 | 29 | 33 |